Je Guillaume, de Levier, demorant à Frayne, fay savoir à touz... que je suis hons taillables et expletables à madame Lore, contesse de Burgoigne et dame de Salins, et li ay promis et promet, par ma foy donée, que de sa signorie ne me partirai ne sa signorie ne fuiray; et si je m’enfuoie ou departoie de sa signorie, je vuil et outroy que li officials de Besençon me face excommunier et adenuncier par tout les leus où je seroie. En tesmoignaige de ceste chose, j’ay requis et fait metre le seel de la court de Besençon en cex presentes lettres. Ce fut fait l’an de l’incarnation Jesus Crist Nostre Signour qui corroit par mil CC sexante et cinc.